CELEX: 62014FN0012
Language: mt
Date: 2014-02-07 00:00:00
Title: Kawża F-12/14: Rikors ippreżentat fis- 7 ta’ Frar 2014 – ZZ vs CdT

16.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 184/40
            
         Rikors ippreżentat fis-7 ta’ Frar 2014 – ZZ vs CdT
   (Kawża F-12/14)
   2014/C 184/65
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: N. Cambonie, D. Ciolino u E. Macchi, avukati)
   
      Konvenut: Iċ-Ċentru tat-Traduzzjoni għall-Korpi tal-Unjoni Ewropea (CdT)
   
      Suġġett
   
   Annullament tad-deċiżjoni taċ-Ċentru tat-Traduzzjoni għall-Korpi tal-Unjoni Ewropea li tiċħad it-talba mressqa mir-rikorrent abbażi tal-Artikolu 90(1) tar-Regolamenti tal-Persunal sabiex tiġi adottata deċiżjoni ta’ apoloġija u ta’ kumpens għad-dannu li huwa allegatament sostna.
   
      Talbiet tar-rikorrent
   
   
               —
            
            
               jannulla d-deċiżjoni impliċita ta’ ċaħda tas-CdT, jew inkella tad-deċiżjoni ta’ ċaħda tal-ittra tal-avukat li jirrappreżenta lis-CdT bid-deċiżjoni tal-10 ta’ April 2013, u sa fejn huwa meħtieġ, id-deċiżjoni konfermatorja tas-CdT tat-8 ta’ Novembru 2013 li tiċħad it-talba għal teħid ta’ deċiżjoni tar-rikorrent;
            
         
               —
            
            
               jiddikjara lis-CdT responsabbli għad-danni sostnuti mir-rikorrent, u għaldaqstant jalloka d-danni lir-rikorrent fl-ammont ta’ EUR 306 733,60 għad-dannu materjali u EUR 130 000 għad-dannu morali, jew kwalunkwe somma oħra superjuri li għandha tiġi ddeterminata mit-Tribunal, jew minn opinjonijiet ta’ esperti;
            
         
               —
            
            
               jikkundanna lis-CdT għall-ispejjeż.